**Onnistuneet arpajaiset - kiitos Kuninkuusraveissa olleille**

Oululaiset lionsklubit järjestivät Kuninkuusraveissa 2.8.2025 arpajaiset, joiden tuotto 3000 e tullaan lahjoittamaan MIELI Oulun seudun mielenterveys ry:lle. Lahjoitus kohdennetaan lasten ja nuorten ahdistuksen ehkäisemiseen ja siitä kuntoutumiseen.

Lions I piirin piirikuvernööri **Pauliina Paavolan** mukaan kohde valikoitui yhdessä Oulun raviradan toimitusjohtaja **Marja Pahkalan** kanssa käydyissä keskusteluissa. ” Mieli ry on Suomen Lions-liitto ry:n valtakunnallinen kumppani ja näin ollen oli luontevaa tehdä lahjoitus heidän paikallisyhdistykselle. Lasten ja nuorten syrjäytymisen ehkäisy on ollut usean vuoden ajan leijonatoiminnan keskiössä. Yhteistyö Oulun raviradan kanssa on kestänyt jo useamman vuoden ja mielellämme jatkamme tätä yhteistyötä.”

Marja Pahkala kertoo, että ravirata on aktiivisesti mukana yhteiskunnallisesti tärkeässä avustamisessa: ”Haluamme olla tekemässä hyvää ja auttamassa siinä missä voimme. Tarjoamalla tilat ja valmiin asiakaskunnan, markkinoimalla yhteistyötä meidän kanavissamme sekä antamalla mm. pääsylippuja ja tuotepalkintoja arpajaisiin olemme voineet olla keräyksissä mukana. Suuri kiitos kuuluu myös asiakkaillemme, sillä he ovat olleet mukana kerryttämässä tätä pottia ostettuaan lionien arpoja.”

Lahjoitus luovutetaan virallisesti joulukuussa 2025 Oulun raviradalla Tiernaravien yhteydessä.

Muutama palkinto odottaa vielä hakijaansa ja niitä voi tiedustella Oulun raviradalta. Kiitämme myös arpajaisten sponsoreita.

**Lisätietoja:** Lionit Ulla Karppinen 040 5033 128, Oulun ravirata Marja Pahkala 040 1289 138, MIELI Oulun seudun mielenterveys ry Hanne Puurunen 044 3690 967

Oulussa toimii 19 lionskubia, joissa on yhteensä noin 500 jäsentä.

Lisää paikallisesta lionstoiminnasta Oulun, Raahen ja Kainuun talousalueilla:

[www.lions.fi/i](http://www.lions.fi/i)

<https://www.facebook.com/search/top?q=lions%20i-piiri>

https://www.instagram.com/lions\_finland\_i/?hl=fi

*Suomen Lions-liitto on valtakunnallinen kattojärjestö, jonka lionsklubit perustivat 24.10.1960 hoitamaan valtakunnallista yhteistyötä, maanlaajuisia kampanjoita ja tukemaan klubien toimintaa. Liitto järjestää nuorisovaihtoa, kouluttaa ja valmentaa sekä vastaa Suomen lionsklubien kansallisista ja kansainvälisistä aktiviteeteista ja yhteistyöstä. Suomen Lions-liittoon kuuluu noin 17 000 lionia noin 800 lionsklubissa. Lue lisää* [*www.lions.fi*](http://www.lions.fi)*.*